Source: https://helpx.adobe.com/si/acrobat/11/using/pdf-conversion-settings.html
Timestamp: 2019-08-24 12:26:25+00:00

Document:
Izberite prednastavitev Adobe PDF za pretvorbo datotek
Prednastavitve za Adobe PDF
Ravni združljivosti PDF-jev
Skupna raba nastavitev PDF-jev po meri
Stiskanje in zmanjševanje ločljivosti slik
Zaženite program Acrobat Distiller.
V programu Adobe Creative Suite® izberite Datoteka > Natisni, za ciljni tiskalnik izberite Adobe PDF, nato pa kliknite Nastavitve tiskanja (Photoshop) ali Nastavitev > Nastavitve (InDesign).
(Windows) V programih zbirke Office 2007 ali novejših različicah izberite Acrobat > Nastavitve.
(Windows) V drugih avtorskih programih ali pripomočkih izberite Adobe PDF > Spremeni nastavitve pretvorbe.
Izberite prednastavitev iz menija s privzetimi nastavitvami (ali nastavitvami pretvorbe).
Prednastavitev PDF-jev je skupina nastavitev, ki vplivajo na postopek ustvarjanja datoteke PDF. Namen teh nastavitev je uskladiti velikost datoteke in njeno kakovost glede na način uporabe datoteke PDF. Večina vnaprej določenih prednastavitev je skupna vsem programom zbirke Adobe Creative Suite, vključno s programom InDesign, Illustrator, Photoshop in Acrobat. Lahko pa ustvarite in daste v skupno rabo tudi prednastavitve po meri za svoje edinstvene izhodne zahteve. Shranjena datoteka prednastavitev PDF ima pripono .joboptions.
Nekatere od teh prednastavitev niso na voljo, dokler jih ne premaknete iz mape Dodatki (v to mapo se privzeto namestijo) v mapo Nastavitve za namestitve po meri.
Acrobat Standard ne vključuje mape Dodatki. Prednamestitve, nameščene v mapi Dodatki, so na voljo samo v programu Acrobat Pro.
Običajno sta mapi Dodatki in Nastavitve za privzete nastavitve na teh mestih.
(Vista ali Windows 7) ProgramData/Adobe/Adobe PDF
(Acrobat Pro v sistemu Mac OS) Library/Application Support/Adobe PDF
Privzete nastavitvene datoteke, ki so nameščene s programom Distiller, so na voljo samo za branje in so skrite.
Nastavitve po meri so na teh mestih:
(Windows XP) Documents and Settings/[uporabniško ime]/Application Data/Adobe/Adobe PDF/Settings
(Vista ali Windows 7) Users/[uporabniško ime]/AppData/Roaming/Adobe/Adobe PDF/Settings
(Acrobat Pro v operacijskem sistemu Mac OS) Users/[uporabniško ime]/Library/Application Support/Adobe/Adobe PDF/Settings
Nekatere prednastavitve v nekaterih programih zbirke Creative Suite niso na voljo.
Redno pregledujte nastavitve za PDF-je. Nastavitve se na privzete vrednosti ne povrnejo samodejno. Programi in orodja za ustvarjanje datotek PDF uporabijo zadnji nabor nastavitev PDF, ki je bil določen ali izbran.
Tiskanje v visoki kakovosti
Ustvari datoteke PDF za kakovosten tisk z namiznimi tiskalniki in napravami za preverjanje. Ta prednastavitev uporablja PDF 1.4, barvnim in sivinskim slikam zniža ločljivost na 300 ppi in enobarvnim slikam na 1200 ppi. Vdela tudi podnabore vseh pisav, ne spreminja barv in ne izravna prosojnosti (pri vrstah datotek, ki omogočajo prosojnost). Te datoteke PDF lahko odprete s programoma Acrobat 5.0 in Acrobat Reader 5.0 ter novejšimi različicami.
Prevelike strani (Acrobat Pro)
Ustvari datoteke PDF, primerne za pregledovanje in tiskanje projektantskih risb, večjih od 200 x 200 palcev (508 x 508 cm). Te datoteke PDF je mogoče odpreti s programoma Acrobat in Reader 7.0 ter novejšimi različicami.
PDF/A‑1b: 2005 (CMYK in RGB)
Uporablja se za dolgoročno shranjevanje (arhiviranje) elektronskih dokumentov. PDF/A‑1b uporablja PDF 1.4 in pretvori vse barve v CMYK ali RGB, odvisno od izbranega standarda. Te datoteke PDF je mogoče odpreti s programoma Acrobat in Reader 5.0 ter novejšimi različicami.
PDF/X‑1a (2001 in 2003) (Acrobat Pro)
PDF/X‑1a zahteva vdelavo vseh pisav, določitev ustreznih omejevalnih okvirjev PDF in prikaz barv kot CMYK, barve točk ali oboje. Združljive datoteke morajo vsebovati informacije, ki opisujejo pogoje tiskanja, za katere so pripravljene. Datoteke PDF, ustvarjene združljivo s PDF/X‑1a, je mogoče odpreti s programoma Acrobat 4.0 in Acrobat Reader 4.0 ter novejšimi različicami.
PDF/X-1a uporablja PDF 1.3, barvnim in sivinskim slikam zniža ločljivost na 300 ppi in enobarvnim slikam na 1200 ppi. Vdelane ima podnabore vseh pisav, ustvari neoznačene dokumente PDF in izravna prosojnost z uporabo nastavitve visoke ločljivosti.
Prednastavitvi PDF/X1-a:2003 in PDF/X-3 (2003) se prestavita v računalnik med namestitvijo. Vendar nista na voljo, dokler ju ne premaknete iz mape Dodatki v mapo Nastavitve.
Ta prednastavitev temelji na različici PDF 1.4, ki vključuje podporo za aktivno prosojnost. PDF/X-4 ima enak sistem za upravljanje barv in specifikacijo barv ICC (International Color Consortium) kot PDF/X-3. Datoteke, združljive s PDF/X-4, lahko ustvarite neposredno s programi zbirke Creative Suite 3 (Illustrator, InDesign in Photoshop). V programu Acrobat 9 uporabite funkcijo preverjanja pred tiskom, če želite datoteke PDF pretvoriti v PDF/X-4 DRAFT.
Datoteke PDF, ustvarjene združljivo s PDF/X‑4, je mogoče odpreti s programoma Acrobat 7.0 in Reader 7.0 ter novejšimi različicami.
Ustvari datoteke PDF za visokokakovostni tisk (na primer za digitalno tiskanje ali za ločevanje barv za črkostavne stroje ali stroje za postavitev tiska). Ne izdela datotek, ki bi bile skladne s standardom PDF/X. V tem primeru ima kakovost vsebine največjo prednost. Cilj je v datoteki PDF ohraniti vse informacije, ki jih potrebuje visoko zmogljivi tiskalnik ali ponudnik tiskarskih storitev za pravilen tisk dokumenta. Ta nabor možnosti uporablja PDF 1.4, barve pretvori v CMYK in barvnim ter sivinskim slikam zniža ločljivost na 300 ppi, enobarvnim slikam pa zniža ločljivost na 1200 ppi. Vdela podnabore vseh pisav in ohrani prosojnost (pri vrstah datotek, ki omogočajo prosojnost).
Te datoteke PDF je mogoče odpreti s programoma Acrobat 5.0 in Acrobat Reader 5.0 ter novejšimi različicami.
Opomba: preden ustvarite datoteko PDF za pošiljanje v visokozmogljiv tiskalnik ali ponudniku tiskarskih storitev, se pozanimajte, kakšna mora biti izhodna ločljivost in ostale nastavitve. Ali pa zahtevajte datoteko .joboptions s priporočenimi nastavitvami. Morda boste morali prilagoditi nastavitve Adobe PDF za določenega ponudnika in mu priskrbeti svojo datoteko .joboptions.
Datoteke PDF z obogateno vsebino (Acrobat Pro)
Ustvari dostopne datoteke PDF, ki vključujejo oznake, hiperpovezave, zaznamke, interaktivne elemente in plasti. Ta nabor možnosti uporablja PDF 1.6 in vdela podnabore vseh pisav. Datoteko tudi optimizira za prenos bajtov. Te datoteke PDF je mogoče odpreti s programoma Acrobat in Reader 7.0 ter novejšimi različicami. (Prednastavitev za PDF z obogateno vsebino je v mapi Dodatki).
Ta prednastavitev se je v starejših različicah nekaterih programov imenovala "eBook".
Najmanjša velikost datoteke
Ustvari datoteko PDF za prikaz v spletu ali intranetu ali za pošiljanje po elektronski pošti. Ta nabor možnosti uporablja stiskanje, zniževanje ločljivosti in razmeroma nizko ločljivost slik. Vse barve pretvori v sRGB ter (za pretvorbe na podlagi programa Adobe Acrobat Distiller) ne vdela pisav. Datoteko tudi optimizira za prenos bajtov.
Te datoteke PDF je mogoče odpreti s programoma Acrobat in Reader 6.0 ter novejšimi različicami.
Ustvari datoteke PDF za tiskanje na namiznih tiskalnikih ali digitalnih fotokopirnih strojih, za objavo na CD-ju ali pa za pošiljanje strankam v vpogled pred tiskom. Ta nabor možnosti uporablja stiskanje in zniževanje ločljivosti, da ohrani majhno velikost dokumentov. Vseeno pa vdela podnabore vseh (dovoljenih) pisav, ki so uporabljene v dokumentu, vse barve pretvori v sRGB in tiska pri srednji ločljivosti. Podnabori pisav programa Windows niso privzeto vdelani. Datoteke PDF, ustvarjene s to nastavitveno datoteko, je mogoče odpreti s programoma Acrobat in Reader 6.0 ter novejšimi različicami.
Standarde PDF/X, PDF/E in PDF/A je določila Mednarodna organizacija za standardizacijo (ISO). Standardi PDF/X veljajo za izmenjavo grafične vsebine; standardi PDF/E veljajo za interaktivno izmenjavo inženirskih dokumentov; standardi PDF/A veljajo za dolgoročno arhiviranje elektronskih dokumentov. Med pretvarjanjem v PDF-je se preveri, ali obdelovana datoteka ustreza navedenemu standardu. Če PDF ne ustreza izbranemu standardu ISO, ste pozvani, ali želite preklicati pretvorbo ali ustvariti datoteko, ki ne ustreza standardu.
Najbolj pogosto uporabljani standardi za potek dela tiskanja so različne oblike PDF/X: PDF/X‑1a, PDF/X‑3 in (2008) PDF/X‑4. Najbolj pogosto uporabljana standarda za arhiviranje PDF-jev sta PDF/A‑1a in PDF/A‑1b (za manj stroge zahteve). Trenutna je PDF/E-1 edina različica standarda PDF/E.
Za več informacij o standardih PDF/X, PDF/E in PDF/A si oglejte spletni mesti ISO in AIIM.
Za več podrobnosti o ustvarjanju in delu z datotekami PDF/A si oglejte www.adobe.com/go/learn_acr_pdfa_si.
Mogoče boste hoteli ustvariti nastavitve pretvorbe po meri za določena opravila ali izhodne naprave. Vaše izbire določajo na primer, ali so pisave v dokumentu 100 % vdelane ter v podnaboru in ali so v končnih datotekah PDF informacije za vrhunsko tiskanje, kot so komentarji OPI (Open Prepress Interface), določajo pa tudi način stiskanja in/ali vzorčenja vektorskih predmetov in slik. Privzetih nastavitvenih datotek ni mogoče spremeniti, vendar jih je mogoče podvojiti in uporabiti kot pomoč pri ustvarjanju novih nastavitvenih datotek.
Če je datoteka PDF namenjena vrhunskemu tiskanju, prosite ponudnika storitve za datoteko .joboptions po meri, v kateri je priporočena izhodna ločljivost in ostale nastavitve. Tako bodo datoteke PDF, ki jih boste izročili, optimizirane za vaš potek tiskanja.
Ustvarite nastavitveno datoteko po meri za Adobe PDF
V programu Acrobat Distiller za začetno točko izberite enega od prednastavljenih naborov možnosti iz menija Privzete nastavitve, nato pa izberite Nastavitve > Uredi nastavitve Adobe PDF.
V avtorskih programih ali pripomočkih kot ciljni tiskalnik izberite Adobe PDF (običajno v pogovornem oknu Priprava strani ali pogovornem oknu Tiskanje) in kliknite Lastnosti.
(Windows) V pogovornem oknu Acrobat PDFMaker, kliknite Napredne nastavitve na zavihku Nastavitve.
Opomba: v sistemu Windows lahko v pogovornem oknu Nastavitve Adobe PDF preklopite na druge prednastavitve. To storite tako, da v spodnjem levem kotu okna izberete Prikaži vse nastavitve, nato pa izberete prednastavitve iz seznama na levi.
Pogovorno okno z nastavitvami za Adobe PDF (Windows)
Izberite posamezno ploščo in izvedite želene spremembe.
Prednastavitve po meri lahko shranite na enega izmed naslednjih načinov:
Za shranjevanje podvojene datoteke prednastavitev po meri kliknite V redu. Datoteka bo samodejno preimenovana. Na primer če uredite prednastavitev Kakovost tiska, bo prva različica po meri poimenovana Kakovost tiska (1).
Kliknite Shrani kot, vnesite novo opisno ime za datoteko in kliknite Shrani.
Datoteka po meri je shranjena v (Windows)/Documents and Settings/ [uporabniško ime] /Application Data/Adobe/Adobe PDF/Settings, (Vista) User/ [uporabniško ime] /AppData/Roaming/Adobe/Adobe PDF/Settings ali (Mac OS) Users/ [uporabniško ime] /Library/Application Support/Adobe PDF/Settings.
Brisanje nastavitvenih datotek Adobe PDF po meri
V programu Acrobat Distiller izberite Nastavitve > Odstrani nastavitve Adobe PDF.
Izberite datoteko po meri in kliknite Odstrani.
Po potrebi ponovite 2. korak in nato kliknite Prekliči za zapiranje pogovornega okna Odstrani nastavitve Adobe PDF.
Acrobat Distiller Adobe PDFMaker Nastavitve > Dodatne nastavitve vsebuje plošče možnost, ki jih lahko izberete in tako prilagodite izhodni PDF.
Možnosti plošče Splošno
V tem oknu izberite različico programa Acrobat za združljivost datotek in ostale nastavitve datotek in naprave.
Nastavi raven združljivosti datoteke PDF. Uporabite najnovejšo različico (v tem primeru 1.7 ), da vključite najnovejše možnosti in funkcije. Če ustvarjate datoteke PDF za pošiljanje veliko ljudem, izberite starejšo različico programa, da bi vsem uporabnikom zagotovili možnost ogleda in tiskanja.
Stiskanje na ravni predmeta
Stisne informacije o strukturi (kot so zaznamki, dostopnost in nestisljivi predmeti), tako da te informacije niso vidne in jih ni mogoče uporabiti v programu Acrobat 5.0 ali Reader 5.0. Možnost Samo oznake stisne informacije o strukturi; Izklopljeno pa ne uporabi stiskanja.
Samodejno zasukaj strani
Samodejno zasuka strani glede na smer besedila.
Če je na plošči Napredno izbrana nastavitev Obdelaj komentarje DSC in je vključeno %% komentarjev usmerjenosti prikaza, imajo komentarji prednost pri določanju usmerjenosti strani.
Skupaj po datoteki
Obrne vse strani, da se ujemajo z usmerjenostjo večine besedila v dokumentu.
Obrne vse strani na osnovi usmerjenosti besedila na posamezni strani.
Onemogoči obračanje strani.
Določi, ali naj bo dokument PDF prikazan z vezavo na levi ali desni strani. Nastavitev vezave vpliva na prikaz strani v postavitvi Dve strani - Neprekinjeno in na prikaz zaporednih sličic.
Za emulacijo ločljivosti na osnovi uporabljenega tiskalnika uporabite datoteke PostScript. Dovoljene vrednosti so od 72 do 4000. Uporabite privzete nastavitve, če ne načrtujete tiskanja datotek PDF na določenem tiskalniku in emulacije ločljivosti, ki je določena v izvirni datoteki PostScript.
Če zvišate nastavitev ločljivosti, boste povečali velikost datoteke in morda podaljšali čas obdelave nekaterih datotek.
Določi strani za pretvorbo v dokument PDF.
Vdelaj sličice
Vdela sličico za predogled posameznih strani v dokumentu PDF, kar poveča velikost datoteke. Prekličite to nastavitev, če bodo dokument PDF pregledovali in tiskali uporabniki programa Acrobat 5.0 in novejših različic, saj te različice dinamično ustvarjajo sličice vsakič, ko kliknete ploščo Strani dokumentu PDF.
Optimizirano za hitri spletni ogled
Prestrukturira datoteko za hitrejši dostop (prenos ene strani naenkrat ali prenos bajtov) iz spletnih strežnikov. Ta možnost stisne besedilo in črtne risbe, kar preglasi izbire stiskanja v plošči Slike.
Privzeta velikost strani
Določi velikost strani, ki bo uporabljena, kadar ni določena v izvirni datoteki. Datoteke EPS določajo velikost omejevalnega okvirja, ne pa velikost strani.
Možnosti plošče Slike
Možnosti na plošči Slike določajo stiskanje in ponovno vzorčenje barvnih, sivinskih in enobarvnih slik. Za iskanje ustreznega ravnovesja med velikostjo datoteke in kakovostjo slike lahko eksperimentirate s temi možnostmi.
Nastavitev ločljivosti za barvne in sivinske slike mora biti 1,5 do 2-krat večja od zaslona črt, s katerim bo datoteka natisnjena. Ločljivost enobarvnih slik mora biti enaka kot ločljivost izhodne naprave, vendar se zavedajte, da s shranjevanjem enobarvne slike pri ločljivosti, ki je višja od 1500 dpi, povečate velikost datoteke brez vidnega izboljšanja kakovosti slike. Slike, ki bodo povečane, npr. zemljevidi, morda potrebujejo višje ločljivosti.
Ponovno vzorčenje enobarvnih slik lahko ima nepričakovane rezultate pri ogledu (npr. slika se ne prikaže). Če se to zgodi, izklopite ponovno vzorčenje in ponovno pretvorite datoteko. Težava se najbolj pogosto pojavi pri podvzorčenju, najmanj pogosto pa pri bikubičnem zmanjševanju ločljivosti.
V naslednji tabeli so prikazane splošne vrste tiskalnikov, njihova ločljivost v dpi, privzeti zaslon črt v vrsticah na palec (lpi) in ločljivost ponovnega vzorčenja slik v slikovnih pikah na palec (ppi). Na primer, če tiskate na laserski tiskalnik z ločljivostjo 600 dpi, morate za ločljivost ponovnega vzorčenja slik vnesti 170.
Ločljivost tiskalnika
Privzeti zaslon črt
300 dpi (laserski tiskalnik)
600 dpi (laserski tiskalnik)
1200 dpi (naprava za postavitev slike)
2400 dpi (naprava za postavitev slike)
Zmanjšanje ločljivosti (Izklopljeno)
Zmanjša ločljivosti slik, ki presegajo vrednost Za slike nad izhodne naprave, tako da slikovne pike v območju vzorčenja slike združi v eno večjo slikovno piko.
Povprečno zmanjševanje ločljivosti na
Vzame povprečje slikovnih pik v vzorčnem območju in zamenja celo območje s povprečno barvo slikovne pike pri določeni ločljivosti.
Podvzorčenje v
Zamenja celotno področje s slikovno piko, ki je izbrana iz tega območja pri določeni ločljivosti. Povzroči krajši čas pretvorbe kot pri zmanjševanju ločljivosti, vendar so končne slike manj ostre in neprekinjene.
Bikubično zmanjševanje ločljivosti na
Za določanje barve slikovne pike uporablja tehtano povprečje namesto enostavnega povprečja (kot pri običajnem zmanjševanju ločljivosti). Ta metoda je najpočasnejša, vendar zagotovi najboljše prehode med odtenki.
Stiskanje/Kakovost slike
Določi stiskanje za barvne, sivinske in enobarvne slike. Za barvne in sivinske slike nastavi tudi kakovost slike.
Glajenje s sivinami
Zgladi nazobčane robove enobarvnih slik. Izberite 2-bitno, 4-bitno ali 8-bitno, da določite 4, 16 ali 256 odtenkov sive. (Glajenje robov lahko povzroči motnost majhnega besedila ali tankih črt.)
Stiskanje besedila in črtno risanje sta vedno vklopljena. Če ju želite izklopiti, nastavite ustrezen parameter programa Distiller. Za več informacij si oglejte informacije o kompletu za razvoj programske opreme v Acrobatovem razvojnem centru na spletnem mestu www.adobe.com/go/learn_acr_devcenter_si (PDF, samo angleščina).
Odpre pogovorno okno Pravilnik slike, kjer lahko nastavite možnosti obdelave za barvne, sivinske in enobarvne slike, ki so manjše od določenih ločljivosti. Vnesite vrednost za ločljivost posamezne vrste slike in nato izberite Prezri, Opozori in nadaljuj ali Prekliči opravilo.
Možnosti plošče Pisave
Možnosti pisav določajo, katere pisave bodo vdelane v dokument PDF in ali naj bo vdelan uporabljeni podnabor znakov. Vdelate lahko pisave OpenType®, TrueType in PostScript. Pisave z omejitvami licence so na seznamu označene z ikono za zaklep . Če izberete z licenco omejeno pisavo, je vrsta omejitve opisana v pogovornem oknu Možnosti Adobe PDF.
Ko združujete datoteke PDF z istimi podnabori pisav, program Acrobat poskusi združiti podnabore pisav.
Vdelaj vse pisave
Vdela vse pisave, ki so uporabljene v datoteki. Vdelava pisav je zahtevana za združljivost s PDF/X.
Vdelaj pisave OpenType
Vdela vse pisave OpenType, ki so uporabljene v datoteki, in ohrani informacije o pisavi OpenType za napredno postavitev vrstice. Ta možnost je na voljo samo, kadar je v meniju Združljivost na plošči Splošno izbrana možnost Acrobat 7.0 (PDF 1.6) ali Acrobat 8 (PDF 1.7).
Vdelaj podnabor pisav, ko je odstotek uporabljenih znakov manjši od
Določi odstotek praga, če želite vdelati samo podnabor znakov. Če je na primer prag 35 in je uporabljeno manj kot 35 % znakov, program Distiller vdela samo uporabljene znake.
Če vdelava ne uspe
Določite način odgovora programa Distiller, če med obdelavo datoteke ne more najti pisave za vdelavo.
Vedno vdelaj
Za vdelavo samo določenih pisav jih premaknite na seznam Vedno vdelaj. Prepričajte se, da ni izbrana možnost Vdelaj vse pisave.
Nikoli ne vdelaj
Premaknite pisave, ki jih ne želite vdelati v seznam. Po potrebi iz pojavnega menija izberite drugo mapo za pisave, kjer bodo prikazane pisave v seznamu pisav.
Pisave z omejitvami licence so na seznamu označene z ikono za zaklep. Če izberete z licenco omejeno pisavo, je vrsta omejitve opisana v pogovornem oknu Možnosti Adobe PDF.
Če želene pisave ni v mapi s pisavami, kliknite Dodaj ime. Vnesite ime pisave, izberite Vedno vdelaj seznam (ali Nikoli ne vdelaj seznama) in kliknite Dodaj.
Pisava TrueType lahko vsebuje nastavitev, ki jo je dodal avtor pisave in preprečuje vdelavo pisave v datoteke PDF.
Odstrani pisavo iz seznamov Vedno vdelaj ali Nikoli ne vdelaj. To dejanje iz sistema ne odstrani pisave, ampak s seznama odstrani referenco na pisavo.
Acrobat ne vključuje pisav Times, Helvetica in ZapfDingbats. Če želite, da si prejemniki dokumentov PDF ogledajo in natisnejo pisave v ustvarjenih dokumentih PDF, vdelajte te pisave.
Možnosti plošče Barva
Če uporabljate informacije o upravljanju barv v datoteki PostScript z uporabo možnosti CSF programa Distiller ali določate nastavitve po meri, nastavite vse informacije upravljanja barv za program Distiller na plošči Barva v pogovornem oknu Nastavitve Adobe PDF.
Datoteka z nastavitvami
Navaja barvne nastavitve, vključno z barvami, ki so uporabljene v grafičnih programih. Nastavitev Brez vam pomaga pri urejanju Pravilnikov upravljanja barv in Nastavitev delovnih prostorov.
Pravilniki upravljanja barv
Določa način pretvorbe neupravljanih barv v datoteki PostScript, kadar ne uporabljate datoteke z nastavitvami barv programa Distiller. Meni je na voljo, ko je v meniju Datoteka z nastavitvami izbrano Brez.
Vrednosti pravilnikov za upravljanje barv imajo lahko različen vpliv na dokumente PDF, odvisno od nastavitve združljivosti, ki jo izberete na plošči Splošno.
Pusti barvo nespremenjeno
Barve, ki so odvisne od naprave, pusti nespremenjene in ohrani neodvisne barve kot najbližjo ustreznico. To je uporabna možnost za tiskarne, ki so umerile svoje naprave, uporabile te informacije za določanje barve v datoteki in tiskajo samo na te naprave.
Označi (ali Pretvori) vse za upravljanje barv
Oznake obarvajo predmete s profilom ICC in umerijo barve, zato so le-te neodvisne od naprave v datotekah PDF, ki so združljive s programom Acrobat 4.0 (PDF 1.3) in novejšimi različicami. Pretvori od naprave odvisne barvne prostore v slikah (RGB, sivinskih in CMYK) v od naprave neodvisne barvne prostore (CalRGB, CalGray in Cie L*a*b) v dokumentih PDF, ki so združljivi s programom Acrobat 3.0 (PDF 1.2).
Označi (ali Pretvori) samo slike za upravljanje barv
Označi profile ICC samo v slikah (ne v besedilih ali vektorskih predmetih), kar preprečuje zamenjavo barv v črnem besedilu pri pretvorbi dokumentov PDF, ki so združljivi s programom Acrobat 4.0 (PDF 1.3). Pretvori od naprave odvisne barvne prostore v slikah (RGB, sivinskih in CMYK) v od naprave neodvisne barvne prostore (CalRGB, CalGray in LAB) v dokumentih PDF, ki so združljivi s programom Acrobat 3.0 (PDF 1.2).
Pretvori vse barve v sRGB (ali pretvori vse v CalRGB)
Umeri barvo tako, da ni odvisna od naprave. Pretvori slike CMYK in RGB v slike sRGB v dokumentih PDF, ki so združljivi s programom Acrobat 4.0 (PDF 1.3) ali starejšo različico. Pretvori slike CMYK in RGB v umerjene slike RGB (CalRGB) v dokumentih PDF, ki so združljivi s programom Acrobat 3.0 (PDF 1.2). Priporočeno za dokumente PDF, ki bodo uporabljeni na zaslonu ali s tiskalniki nizke ločljivosti.
Pretvori vse barve v CMYK
Pretvori barvne prostore v obliko DeviceGray ali DeviceCMYK glede na možnosti, ki so določene v meniju Delovni prostori. Vsi Delovni prostori morajo biti določeni.
Namen upodabljanja dokumenta
Izberite metodo preslikave barv med barvnimi prostori. Rezultat posamezne metode je odvisen od profila barvnih prostorov. Na primer, nekateri profili dajo enake rezultate z različnimi metodami.
Program Acrobat in ostali programi zbirke Creative Suite uporabljajo štiri enake namene upodobitve (dojemljiva, nasičenje, relativna kolorimetrija in absolutna kolorimetrija).
Program Acrobat vsebuje tudi namen upodobitve Ohrani, ki označuje, da je namen določen v izhodni napravi in ne v dokumentu PDF. V večini izhodnih naprav je privzeti namen relativna kolorimetrija.
V vseh primerih je namene mogoče prezreti ali preglasiti z operacijami upravljanja barv, ki se pojavijo po ustvarjanju datoteke PDF.
Pri vseh pravilnikih upravljanja barv razen Pusti barvo nespremenjeno izberete delovni prostor za določanje profilov ICC, ki bodo uporabljeni za določanje in umerjanje barvnih prostorov sivin, RGB in CMYK v pretvorjenih dokumentih PDF.
Izberite profil za določanje barvnega prostora vseh sivinskih slik v datotekah. Privzeti profil ICC za sivinske slike je Adobe Gray – 20 % okrepitev točke. Izberite Brez, da preprečite pretvorbo sivinskih slik.
Izberite profil za določanje barvnega prostora vseh slik RGB v datotekah. Mnoge izhodne naprave prepoznajo privzeti profil sRGB IEC61966-2.1. Izberite Brez, da preprečite pretvorbo slik RGB.
Izberite profil za določanje barvnega prostora vseh slik CMYK v datotekah. Privzeti profil je U.S. Web Coated (SWOP) v2. Izberite Brez, da preprečite pretvorbo slik CMYK.
Izbira Brez za vse tri delovne prostore ima isti učinek, kot izbira možnosti Pusti barvo nespremenjeno.
Dodate lahko profile ICC (kot so profili ponudnikov tiskalnih storitev), tako da jih postavite v mapo ICCProfiles v mapi Splošno, v mapi Windows\System\Color (Windows) ali mapi System Folder/ColorSync (Mac OS).
Ohrani vrednosti CMYK za umerjene barvne prostore CMYK
Ko je ta možnost izbrana, se od naprave neodvisne vrednosti CMYK obravnavajo kot od naprave odvisne (DeviceCMYK) vrednosti, od naprave neodvisni barvni prostori so zavrženi, datoteke PDF/X-1a pa uporabljajo vrednost Pretvori vse barve v CMYK. Ko ta možnost ni izbrana, se od naprave neodvisni barvni prostori pretvorijo v CMYK, pod pogojem, da je Pravilnik upravljanja barv nastavljen na Pretvori vse barve v CMYK.
Ohrani odstranitev spodnje barve in ustvarjanje črne
Ohrani te nastavitve, če obstajajo v datoteki PostScript. Ustvarjanje črne izračuna uporabljeno količino črne barve pri reprodukciji posamezne barve. Odstranjevanje spodnje barve (UCR) zmanjša vrednosti cijan, magenta in rumena, da jih uskladi z ustvarjanjem črne. Ker metoda UCR porabi manj črnila, je primerna za nepremazan papir.
Pri najdenih funkcijah prenosa
Določa način obravnave funkcij prenosa v dokumentih PDF. Funkcije prenosa so uporabljene za umetniški vtis in za prilagoditev prikaza značilnostim določene izhodne naprave.
Izbriše vse uporabljene funkcije prenosa. Uporabljene funkcije prenosa morajo biti odstranjene, če izhodna naprava dokumenta PDF ni naprava, za katero je bila ustvarjena izvirna datoteka PostScript.
Ohrani funkcije prenosa, ki so ponavadi uporabljene za kompenzacijo okrepitve ali oslabitve točke, ki se zgodi pri prenosu slike na film. Okrepitev ali oslabitev točke se zgodi, ko so kapljice črnila, iz katerih je sestavljena natisnjena slika, večje ali manjše kot na poltonskem zaslonu.
Uporabi funkcijo prenosa, ki spremeni barve v datoteki, vendar jih ne obdrži. To metoda je uporabna za ustvarjanje barvnih učinkov v datoteki.
Ohrani informacije o poltonih
Ohrani informacije o poltonih v datotekah. Informacije o poltonih so namenjene uporabi s točno določeno izhodno napravo.
Možnosti plošče Napredno
Dodatne nastavitve določajo komentarje določil strukturiranja dokumenta (DSC), ki ostanejo v datoteki PDF, in način nastavitve ostalih možnosti, ki vplivajo na pretvorbo iz datoteke PostScript. Komentarji DSC v datoteki PostScript vsebujejo informacije o datoteki (kot je izvorni program, datum ustvarjanja in usmerjenost strani) in podajajo strukturo opisov strani v datoteki (kot je začetna in končna izjava uvodnega razdelka). Komentarji DSC so uporabni za tiskanje dokumenta v tiskarni.
Za več informacij glejte dokumente o Centru za tehnologijo Adobe PDF na spletnem mestu www.adobe.com/go/learn_acr_pdftechnology_si (PDF, samo angleščina).
Možnost oblike ASCII je bila odstranjena iz programa Distiller, vendar je še na voljo kot parameter tega programa.
Dovoli, da datoteka PostScript preglasi nastavitve Adobe PDF
Uporabniške nastavitve, ki so shranjene v datoteki PostScript in ne v trenutni nastavitveni datoteki PDF. Za več informacij o prilagajanju nastavitev PDF glejte informacije SDK v Razvojnem centru Acrobat na spletnem mestu www.adobe.com/go/learn_acr_devcenter_si (PDF, samo angleščina).
Dovoli PostScript XObjects
Predmeti PostScript XObjects shranjujejo delčke kode PostScript, ki so uporabljeni pri tiskanju datoteke PDF na tiskalniku PostScript. Uporabite jih samo pri nadzorovanih potekih dela, ko ni druge možnosti. Na voljo, ko je v meniju Privzete nastavitve izbrana možnost Standardna ali Najmanjša velikost datotek.
Pretvori prelive v gladke sence
Prelivanje pretvori v gladke sence za program Acrobat 4.0 ali novejše različice, kar izboljša kakovost in zmanjša velikost datoteke PDF. Distiller pretvori prelive iz programov Adobe Illustrator, Adobe InDesign, Adobe FreeHand®, CorelDraw, Quark XPress in Microsoft PowerPoint.
Pretvori ravne črte v krivulje
Zmanjša število nadzornih točk, ki so uporabljene za ustvarjanje krivulj v risbah CAD, kar povzroči manjše datoteke PDF in hitrejše upodabljanje na zaslonu.
Ohrani združljivost z ravnjo 2
Uporabi operatorja kopiranja strani, ki je določen v jeziku PostScript stopnje 2, in ne v jeziku PostScript stopnje 3. Če imate datoteko PostScript in izberete to možnost, operator kopiranja strani kopira stran. Če ta možnost ni izbrana, se izvede ustreznica operacije prikaza strani, vendar stanje grafike ni ponovno inicializirano.
Ohrani nastavitve pretiska
Ohrani nastavitve pretiska v datotekah, ki bodo pretvorjene v obliko PDF. Nastavitve pretiska ustvarijo barve tako, da eno črnilo natisnejo čez drugo črnilo.
Privzeto pretiskanje je neničelno pretiskanje
Preprečuje pretisk predmetov CMYK s predmeti brez vrednosti CMYK.
Shrani nastavitve Adobe PDF znotraj datoteke PDF
Vdela nastavitveno datoteko (.joboptions), ki se uporablja za ustvarjanje datoteke PDF kot priloge. (Nastavitveno datoteko prikažete tako, da v Acrobatu izberete Pogled > Pokaži/skrij > Podokna za krmarjenje > Priloge.)
Izvirno sliko JPEG shrani v datoteko PDF, če je mogoče
Obdela stisnjene slike JPEG (slike, ki so že stisnjene s šifriranjem DCT) brez ponovnega stiskanja. Ko izberete to možnost, se izboljša učinkovitost, saj se datoteke samo razširijo brez ponovnega stiskanja.
Shrani kartico prenosnega opravila znotraj datoteke PDF
Ohrani kartico opravila PostScript v datoteki PDF. Kartice opravil opisujejo datoteko PostScript in jih je mogoče uporabiti pozneje v poteku dela ali za tiskanje dokumenta PDF.
Uporabi Prologue.ps in Epilogue.ps
Z vsakim opravilom pošlje datoteko uvoda in epiloga. Te datoteke je mogoče uporabiti za dodajanje kode PostScript po meri, ki jo želite izvesti na začetku ali koncu pretvorbe vseh opravil PostScript.
Vzorčni datoteki Prologue.ps and Epilogue.ps sta v mapi (Windows) /Documents and Settings/All Users/Application Data/Adobe/Adobe PDF/Distiller/Data, (Vista) /Users/All Users/Adobe/Adobe PDF/Distiller/Data, (Windows 7) /Users/[uporabniško ime]/AppData/Roaming/Adobe/Adobe PDF/Distiller/Data ali (Mac OS)/Library/Application Support/Adobe/Adobe PDF/Distiller/Data.
V programu Windows Explorer je mapa Application Data običajno skrita; če želite, da postane vidna, izberite Orodja > Možnosti map, kliknite zavihek Ogled in izberite Prikaži skrite datoteke in mape. V operacijskem sistemu Windows 7, Start > Nadzorna plošča > Možnosti mape > Pogled > Pokaži skrite datoteke, mape in pogone. Ali pa pot vtipkajte v besedilno polje Naslov.
V programu Acrobat Standard obdeluje Distiller datoteke uvoda in epiloga, ko sta obe datoteki prisotni in na pravem mestu. Datoteki morata biti uporabljeni skupaj.
Distiller v programu Acrobat Pro obdeluje datoteke uvoda in epiloga, ko sta obe datoteki prisotni in na pravem mestu. Datoteki morata biti uporabljeni skupaj. Če sta datoteki uvoda in epiloga na isti ravni kot vhodna in izhodna mapa spremljane mape, se uporabita namesto datotek v mapi programa Distiller.
Obdelava komentarjev DSC
Ohrani informacije DSC iz datoteke PostScript.
Dnevniška opozorila DSC
Prikaže opozorila za problematične komentarje DSC med obdelavo in jih doda v dnevniško datoteko.
Ohrani podatke EPS iz DSC-ja
Ohrani informacije za datoteko EPS, kot je izvorni program in datum ustvarjanja.
Ohrani komentarje OPI
Vsebuje potrebne informacije za zamenjavo slike Samo za postavitev (FPO) ali komentarja v sliki visoke ločljivosti na strežnikih, ki podpirajo različice vmesnika OPI 1.3 in 2.0. Za več informacij glejte specifikacije OPI 2.0 na spletnem mestu www.adobe.com/go/learn_acr_opi2spec_si (PDF, samo angleščina).
Ohrani podatke o dokumentu iz DSC-ja
V dokumentu PDF ohrani lastnosti dokumenta, kot je naslov ter datum in čas ustvarjanja.
Spremeni velikost strani in središčno postavitev podobe za datoteke EPS
Usredini sliko EPS in spremeni velikosti strani, da se tesno prilega sliki. Če je ta izbira preklicana, se velikost in postavitev strani določi na podlagi zgornjega levega kota zgornjega levega predmeta in spodnjega desnega kota spodnjega desnega predmeta na strani. Ta možnost je uporabna samo za opravila iz ene datoteke EPS.
Možnosti plošče Standardi
Z uporabo možnosti standardov lahko preverite vsebino dokumenta v datoteki PostScript in se pred ustvarjanjem datoteke PDF prepričate, ali ustreza standardnim kriterijem PDF/X1-a, PDF/X-3 ali PDF/A. Pri datotekah, ki so združljive s PDF/X, lahko zahtevate tudi, da datoteka PostScript ustreza dodatnim kriterijem tako, da izberete možnosti v plošči Standardi. Razpoložljivost možnosti je odvisna od izbranih standardov. Iz združljive datoteke PDF lahko z uporabo funkcije preverjanja v programu Acrobat ustvarite tudi datoteko PDF/X.
Združljivo s PDF/X
Ustreza standardu PDF/X za tiskanje v visoki ločljivosti.
PDFMaker in metode pretvorbe za pretvorbo datotek programa Microsoft Word in datotek drugih programov v obliko zapisa PDF ne ustvarijo datotek, ki so združljive s standardom PDF/X.
Ustreza standardu PDF/A za arhivske dokumente.
Če nastavite spremljano mapo za ustvarjanje datotek, združljivih s standardom PDF/A v programu Acrobat Pro, mapi ne dodajajte varnosti. Standard PDF/A ne dovoljuje šifriranja.
Standard ustreznosti
Izdela poročilo, ki prikazuje, ali datoteka ustreza izbranemu standardu. Če datoteka ne ustreza temu standardu, prikaže najdene težave. Na dnu pogovornega okna se prikaže datoteka .log.
Datoteke PDF, ki v programu Acrobat 6.0 ustrezajo standardoma PDF/X-1a in PDF/X-3, bodo v programu Acrobat XI privzeto nastavljene na PDF/X-1a.
Ko ni skladno
Določi, ali naj se datoteka PDF ustvari, če datoteka PostScript ne ustreza standardnim zahtevam.
Ustvari PDF, tudi če datoteka PostScript ne ustreza zahtevam standarda in te težave zapiše v poročilu.
Prekliči opravilo
Ustvari datoteko PDF samo, če datoteka PostScript ustreza zahtevam in je veljavna.
Prijavi kot napako (Acrobat Pro)
Označi datoteko PostScript za nezdružljivo, če je izbrana ena izmed možnosti poročanja in na katerikoli strani ni polja prirezovanja ali polja slike.
Nastavi polje urejanja na predstavnostno polje z zamiki (Acrobat Pro)
Izračuna vrednosti polja prirezovanja na osnovi zamikov polja medija ustreznih strani, če ni določeno niti polje prirezovanja niti polje slike. Polje prirezovanja je vedno enako veliko ali manjše od obkrožajočega polja medija.
Nastavi polje porezave na predstavnostno polje (Acrobat Pro)
Uporabi vrednosti polja medija za polje prelivanja, če polje prelivanja ni določeno.
Nastavi polje porezave na polje urejanja z zamiki (Acrobat Pro)
Izračuna vrednosti za polja prelivanja na osnovi zamikov za polje prirezovanja ustreznih strani, če polje prelivanja ni določeno. Polje prelivanja je vedno enako veliko ali večje kot vsebovano polje prirezovanja. Ta možnost uporablja enote, ki so določene na plošči Splošno v pogovornem oknu Nastavitve Adobe PDF.
Ime profila izhodnega namena (Acrobat Pro)
Označuje označeni pogoj tiskanja, za katerega je bil pripravljen dokument in je zahtevan za združljivost s PDF/X. Če v dokumentu ni določeno ime profila izhodnega namena, program Distiller uporabi v tem meniju izbrano vrednost. Če potek dela zahteva, da je izhodni namen določen v dokumentu, kliknite Brez.
Identifikator izhodnega stanja (Acrobat Pro)
Označuje ime sklica, ki je določeno v zapisu imena profila izhodnega namena. Za dodatne informacije kliknite vprašaj poleg možnosti.
Izhodno stanje (Acrobat Pro)
Opisuje nameravani pogoj za tiskanje. Vnos je lahko uporaben za namenjenega prejemnika datoteke PDF. Za dodatne informacije kliknite vprašaj poleg možnosti.
Ime registra (URL) (Acrobat Pro)
Označuje spletni naslov za iskanje dodatnih informacij o profilu izhodnega namena. Za imena registra ICC se naslov URL samodejno vnese. Ime registra je izbirna možnost, vendar je priporočena. Za dodatne informacije kliknite vprašaj poleg možnosti.
Prestreženo (Acrobat Pro)
Označuje stanje prestrezanja v dokumentu. Združljivost s PDF/X zahteva vrednost Resnično ali Neresnično. Če dokument ne določa prestreženega stanja, je uporabljena tukaj podana vrednost. Če vaš potek dela zahteva določanje prestreženega stanja, izberite Pusti nedoločeno.
Pred ustvarjanjem PDF-jev se morate odločiti, katero različico oblike PDF želite uporabiti. Različico oblike PDF lahko spremenite tako, da uporabite drugo prednastavitev ali izberete možnost združljivosti, ko shranite PDF ali uredite prednastavitev za PDF.
Splošen nasvet: če združljivosti za nazaj ne potrebujete izrecno, uporabite najnovejšo različico (v tem primeru različico 1.7). Najnovejša različica bo vključevala najnovejše funkcije in možnosti. Če pa ustvarjate dokumente, ki bodo distribuirani širokemu krogu bralcev, izberite Acrobat 5.0 (PDF 1.4) ali Acrobat 6.0 (PDF 1.5), s čimer zagotovite, da si lahko dokument ogledajo in ga natisnejo vsi uporabniki.
Spodnja tabela primerja nekatere možnosti v PDF-jih, ustvarjenih z različnimi nastavitvami združljivosti.
Acrobat 8.0 in 9.0 prav tako uporabljata PDF 1.7.
Acrobat 7.0 (PDF 1.6) in Acrobat X (PDF 1.7)
PDF-je lahko odprete s programoma Acrobat 3.0 in Acrobat Reader 3.0 ter novejšimi različicami.
PDF-je lahko odprete s programoma Acrobat 3.0 in Acrobat Reader 3.0 ter novejšimi različicami. Vendar pa bodo funkcije, lastne novejšim različicam, izgubljene ali ne bodo vidne.
Večino PDF-jev lahko odprete s programoma Acrobat 4.0 in Acrobat Reader 4.0 ter novejšimi različicami. Vendar pa bodo funkcije, lastne novejšim različicam, izgubljene ali ne bodo vidne.
Ne morejo vsebovati slik, ki uporabljajo učinke aktivne prosojnosti. Pred pretvorbo v obliko PDF 1.3 morate izravnati vse prosojnosti.
Podpira uporabo aktivne prosojnosti na slikah. (funkcija Acrobat Distiller izravna prosojnosti.)
Plasti niso podprte.
Ohrani plasti pri ustvarjanju PDF-jev iz programov, ki podpirajo ustvarjanje dokumentov PDF s plastmi, kot so Illustrator CS in novejše različice ali InDesign CS in novejše različice.
Podprt je barvni prostor DeviceN z 8 barvili.
Podprt je barvni prostor DeviceN z največ 31 barvili.
Vdelati je mogoče večbajtne pisave. (Distiller med obdelavo pretvori pisave.)
Vdelati je mogoče večbajtne pisave.
Podprta je 40-bitna zaščita RC4.
Podprta je 128-bitna zaščita RC4.
Podprti sta 128-bitna zaščita RC4 in 128-bitna zaščita AES (napredni standard šifriranja).
Lastne prednastavitve za Adobe PDF lahko shranite in ponovno uporabite. Lastne prednastavitve lahko v obliki kopije končne datoteke tudi pošljete drugim uporabnikom. Ti uporabniki jih lahko nato dodajo v program Distiller v svojih računalnikih.
Datoteke z nastavitvami PDF-jev imajo pripono .joboptions. Datoteke s prednastavitvami po meri so shranjene na teh mestih.
(Acrobat Pro za Mac OS) User/[uporabniško ime]/Library/Application Support/Adobe/Adobe PDF/Settings
Datoteko z lastnimi nastavitvami PDF-jev v meni dodate tako:
Datoteko .joboptions povlecite v okno programa Distiller.
V programu Acrobat Distiller izberite Nastavitve > Dodaj nastavitve Adobe PDF, poiščite datoteko .joboptions, jo izberite in kliknite Odpri.
Nastavitvena datoteka se prikaže kot izbrana možnost v meniju Privzete nastavitve.
Pri pretvorbi datotek PostScript v datoteke PDF lahko stisnete vektorske predmete (npr. besedilo in črtne risbe) in stisnete ter zmanjšate ločljivost slik. Črtne risbe so opisane z matematičnimi enačbami in so ponavadi ustvarjene s programom za risanje, kot je Adobe Illustrator. Slike - barvne, enobarvne in sivinske - so opisane kot slikovne slike in ustvarjene s programi, kot je Adobe Photoshop, ali s skeniranjem. Enobarvne slike vključujejo večino črno-belih ilustracij, ki so ustvarjene s slikarskimi programi, in slike, ki so skenirane z 1-bitno globino.
Ko izvajate zmanjševanje ločljivosti (zmanjšujete število slikovnih pik) se informacije izbrišejo iz slike. V programu Distiller določite metodo interpolacije - povprečno zmanjševanje ločljivosti, bikubično zmanjševanje ločljivosti ali podvzorčenje, da določite način brisanja slikovnih pik. Stiskanje in zmanjšanje ločljivosti lahko znatno zmanjša velikost datoteke PDF z malo ali nič manj podrobnosti ali natančnosti, kar je odvisno od izbranih nastavitev.
Ko program Distiller obdela datoteko, ponavadi uporabi nastavitve stiskanja za vse slike v njej. Posameznim slikam lahko tudi dodelite različne metode stiskanja in zmanjšanja ločljivosti.
Različne metode stiskanja in zmanjšanja ločljivosti v datoteki PDF
Preden ustvarite datoteko PDF, se lahko različno lotite uporabe različnih možnosti stiskanja in zmanjšanja ločljivosti posameznih slik, ki so vključene v to datoteko PDF:
Za ponovno vzorčenje in stiskanje obstoječih slikovnih datotek pred uporabo aplikacije Distiller uporabite program Adobe Photoshop. Ko boste pripravljeni na ustvarjanje datotek PDF v programu Distiller, pazite, da izklopite možnosti za stiskanje in spreminjanje ločljivosti datotek.
Za vsak del dokumenta, ki ga želite drugače obdelati, ustvarite ločene datoteke PostScript in uporabite druge možnosti stiskanja za vsak del. Nato uporabite program Distiller, da združite datoteke v eno datoteko PDF.
Ko v risarskem programu (kot je Adobe Photoshop) ustvarjate barvne, sivinske in enobarvne slike, ob shranjevanju datotek v tem programu izberite nastavitve stiskanja in zmanjšanja ločljivosti.
Parametre programa Distiller vstavite pred slike v datoteki PostScript. To tehniko lahko uporabite za ločeno obdelavo posameznih slik v dokumentu. Ta tehnika je najtežja, ker zahteva znanje programiranja v jeziku PostScript. Za več informacij o uporabi parametrov glejte dokumentacijo razvojnega kompleta SDK v razvojnem centru Acrobat na spletnem mestu www.adobe.com/go/learn_acr_devcenter_si (samo angleščina).
Če želite uporabiti vstavljene parametre programa Distiller, na plošči Napredno pogovornega okna Nastavitve Adobe PDF v programu Distiller izberite Dovoli, da datoteka PostScript preglasi nastavitve Adobe PDF. Ta možnost preglasi nastavitve, ki ste jih izbrali v pogovornem oknu Adobe PDF.
Distiller uporabi stiskanje ZIP za besedilo in črtne risbe, za barvne in sivinske slike uporabi stiskanje ZIP ali JPEG, za stiskanje enobarvnih slik pa uporabi stiskanje ZIP, CCITT Skupina 3 ali 4 oz. stiskanje dolžine predvajanja.
Primerne metode stiskanja za različne vrste slik
A. ZIP B. JPEG C. CCITT D. Dolžina predvajanja
Izberete lahko med naslednjimi metodami stiskanja:
Dobro deluje pri slikah z velikimi območji z eno barvo ali pri ponavljajočih se vzorcih in pri črno-belih slikah s ponavljajočimi se vzorci. Program Acrobat podpira samo 8-bitno stiskanje ZIP, ki poteka brez izgube; kar pomeni, da podatki niso odstranjeni zaradi zmanjšanja velikosti datoteke, zato stiskanje ne vpliva na kakovost slik.
Implementacija filtra ZIP v programih Adobe je izpeljana iz paketa ZLIB. Avtorja tega paketa sta Jean-loup Gailly in Mark Adler. Zahvaljujemo se za njuno velikodušno pomoč.
Primerno za sivinske ali barvne slike, kot so fotografije z neprekinjenimi toni. Stiskanje JPEG poteka z izgubo, kar pomeni, da odstrani podatke slike in tako zmanjša njeno kakovost, vendar poskuša zmanjšati velikost datoteke z minimalno izgubo informacij. Ker stiskanje JPEG izloči podatke, lahko z njim dosežemo veliko manjše velikosti datotek kot s stiskanjem ZIP.
Na voljo samo za enobarvne bitne slike. Stiskanje CCITT (Consultative Committee on International Telegraphy and Telephony) je primerno za črno-bele slike in slike, ki so skenirane z 1-bitno globino. Skupina 4 je metoda za splošne namene, ki omogoča dobro stiskanje večine enobarvnih slik. Skupina 3, ki jo uporablja večina faksov, stiska enobarvne slike vrstico po vrstico.
Dolžina predvajanja
Omogoča najboljše rezultate pri slikah, ki vsebujejo velika področja črne ali bele barve.
Datoteke, ki so združljive z datotekami PDF/X in PDF/A (Acrobat Pro)

References: ICC 
 ICC 
 ICC 
 ICC 
 ICC 
 ICC